Emomali Rahmon Tojikistonga jo‘nab ketdi

Tojikiston prezidenti Emomali Rahmonning O‘zbekistonga davlat tashrifi yakunlandi. Bu haqda O‘zbekiston Prezidenti matbuot xizmati xabar berdi.

Samarqand xalqaro aeroportida uni Prezident Shavkat Mirziyoyev kuzatib qo‘ydi.
“O‘zbekiston bilan Tojikiston o‘rtasidagi munosabatlar strategik sheriklik darajasiga ko‘tarilgani, turli sohalarga doir 27 ta hujjat va savdo shartnomalari imzolagani tashrifning eng muhim natijalari bo‘ldi”, — deyiladi rasmiy axborotda.